Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2002/C 154/03)

(Κείμενο που παρουσιάζει ενδιαφέρον για τον ΕΟΧ)

Ημερομηνία έκδοσης της απόφασης: 22.5.2002

Κράτος μέλος: Δανία

Αριθμός ενίσχυσης: N 100/01

Τίτλος: Νόμος σχετικά με επιδοτήσεις για φορτηγά ιδιαίτερα φιλικά προς το περιβάλλον

Στόχος: Στόχος του καθεστώτος ενισχύσεων είναι να δοθούν κίνητρα στις επιχειρήσεις του τομέα των εμπορευματικών μεταφορών ώστε να αγοράσουν λιγότερο ρυπογόνα φορτηγά, που να πληρούν εκ των προτέρων το επίπεδο εκπομπών Euro 3

Νομική βάση: Lov om tilskud til visse miljøvenlige lastbiler

Προϋπολογισμός: 50 εκατομμύρια DKR (6,73 εκατομμύρια EUR)

Ένταση ή ποσό της ενίσχυσης: Το ποσό ανά επιλέξιμο φορτηγό δεν δύναται να υπερβαίνει το ποσό του συμπληρωματικού κόστους ενός φορτηγού Euro 3 σε σχέση με ένα φορτηγό Euro 2

Διάρκεια: Μεταξύ της 15ης Νοεμβρίου 2000 και της 30ής Σεπτεμβρίου 2001

Άλλες πληροφορίες: Το καθεστώς ενισχύσεων εμπίπτει στο πεδίο εφαρμογής του άρθρου 87 παράγραφος 3 της συνθήκης.

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 31.5.2000

Κράτος μέλος: Ιταλία

Αριθμός ενίσχυσης: N 536/98

Τίτλος: Provincia Autonoma di Trento (PAT) - Επαρχιακός νόμος αριθ. 175: "Διατάξεις για την ανάπτυξη ορεινών περιοχών και επείγοντα μέτρα για τη γεωργία"

Στόχος: Έγκριση σειράς μέτρων για την προώθηση της ανάπτυξης ορεινών περιοχών, μειώνοντας την οικονομική υστέρηση που παρουσιάζουν

Νομική βάση: Legge provinciale n. 175, approvata dal Consiglio provinciale di Trento il 16 ottobre 1998

Προϋπολογισμός: 26860 εκατομμύρια ITL (13,9 εκατομμύρια EUR)

Ένταση ή ποσό της ενίσχυσης: Δεν υπάρχει κανένα πληροφοριακό στοιχείο για την ένταση της ενίσχυσης όσον αφορά την πριμοδότηση εγκατάστασης (η οποία πρέπει να καθοριστεί με την ψήφιση νόμου εφαρμογής): η εν λόγω πριμοδότηση ενδέχεται να φθάσει τα 50 εκατομμύρια ITL (25823 EUR περίπου) κατ' ανώτατο όριο, 40 % κατ' ανώτατο όριο των επιλέξιμων δαπανών για την αγορά υλικού πληροφορικής προς χρήση στην τηλεεργασία· αντιστάθμιση εντός του ορίου των ζημιών που υπέστη κάθε δικαιούχος από τις φυσικές καταστροφές (άρθρο 23)

Διάρκεια: Από την ημερομηνία έγκρισης μέχρι το 2001

Άλλες πληροφορίες: Υποβολή έκθεσης - οι ιταλικές αρχές έχουν δεσμευθεί να κοινοποιούν ξεχωριστά κάθε σχέδιο μέτρου εφαρμογής του άρθρου 7 και να παράσχουν για το σκοπό αυτό οποιαδήποτε χρήσιμη πληροφορία για την αξιολόγηση των μέτρων βάσει των κανόνων που εφαρμόζονται στις κρατικές ενισχύσεις

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 27.2.2002

Κράτος μέλος: Ιρλανδία

Αριθμός ενίσχυσης: N 543/01

Τίτλος: Εκπτώσεις σε νοσοκομεία

Στόχος: Αύξηση των επενδύσεων για την κατασκευή, επέκταση και ανακαίνιση νοσοκομείων

Νομική βάση: Σεψτιον 64 οφ τηε Φινανψε Αψτ, 2001. Δεν έχει ακόμη τεθεί σε εφαρμογή

Προϋπολογισμός: Το κόστος του καθεστώτος απορρέει από φόρους που δεν έχουν εισπραχθεί από ιδιώτες. Βάσει πληροφοριών σχετικά με τα προτεινόμενα έργα, το φορολογικό κόστος για το κράτος θα ανέλθει σε συνολικά 47 εκατομμύρια EUR σε περίοδο επτά ετών

Διάρκεια: Στη νομοθεσία δεν προβλέπεται προς το παρόν καταληκτική ημερομηνία, αλλά το μέτρο θα επανεξετάζεται σε τακτικά χρονικά διαστήματα από το υπουργείο Υγείας και Παιδιού και το υπουργείο Οικονομικών

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids

Ημερομηνία έκδοσης της απόφασης: 19.3.2002

Κράτος μέλος: Ισπανία

Αριθμός ενίσχυσης: N 82/02

Τίτλος: Ενισχύσεις στις επιχειρήσεις για την προστασία του περιβάλλοντος

Στόχος: Το καθεστώς αποσκοπεί στο να παροτύνει τις επιχειρήσεις της Χώρας των Βάσκων να πραγματοποιήσουν επενδύσεις στον τομέα της προστασίας του περιβάλλοντος

Νομική βάση: Πρόγραμμα "Decreto del Gobierno vasco por el que se procede a la regulación del procedimiento de concesión de subvenciones a empresas en materia de medio ambiente"

Προϋπολογισμός: Περίπου 2,5 εκατομμύρια EUR ετησίως

Ένταση ή ποσό της ενίσχυσης: Επενδυτικές ενισχύσεις: μεταξύ 15 % και 30 % ανάλογα με τους στόχους και τους δικαιούχους της ενίσχυσης. Ενισχύσεις για την παροχή συμβουλών στις MME: 50 %

Διάρκεια: 31 Δεκεμβρίου 2006

Άλλες πληροφορίες: Δέσμευση του κράτους μέλους να υποβάλλει στην Επιτροπή ετήσια έκθεση εφαρμογής

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στη διεύθυνση:

http://europa.eu.int/comm/secretariat_general/sgb/state_aids